C 469/36
HU
Az Európai Unió Hivatalos Lapja
2022.12.9.
V (Hirdetmények)
EGYÉB JOGI AKTUSOK
EURÓPAI BIZOTTSÁG A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele (2022/C 469/10) Ezen értesítés közzétételére a (EU) 2019/33 felhatalmazáson alapuló bizottsági rendelet 17. cikke (5) bekezdésének megfelelően kerül sor (1).
ÉRTESÍTÉS STANDARD MÓDOSÍTÁS JÓVÁHAGYÁSÁRÓL
„Vicomté d’Aumelas” PGI-FR-A1107-AM01 Az értesítés időpontja: 2022.9.19.
A JÓVÁHAGYOTT MÓDOSÍTÁS LEÍRÁSA ÉS INDOKOLÁSA 1.
A termékek érzékszervi jellemzőinek leírása A „Vicomté d’Aumelas” oltalom alatt álló földrajzi jelzés termékleírásában módosult az I. fejezet 3.3. pontja (A borok érzékszervi jellemzőinek leírása) az egyes borszínek érzékszervi jellemzőinek kiegészítése érdekében.
Az alábbi pontosítások bekerültek az egységes dokumentum „A bor(ok) leírása” című pontjába.
„A borok tükrözik az Hérault középső völgyének sajátos környezetét, ahol a folyó fontos hőszabályozó szerepet játszik.
A vörösborokat általában gyümölcsösség és elegancia jellemzi, nagyon kifinomult tanninokkal.
A borokat megfelelő érettséggel szüretelt merlot, cabernet sauvignon, syrah, carignan, grenache és mourvèdre fajtákból állítják elő, többnyire házasítással.
Az intenzív és élénk rubinvörös borokat a szeder, az áfonya, a málna, az édesgyökér és a bors erőteljes aromái jellemzik.
Az egyetlen szőlőfajtából készült vagy házasított fehérborokat főként chardonnay, sauvignon, grenache blanc, vermentino vagy viognier fajtákból állítják elő.
Frissesség, valamint bodza- és akácvirágokhoz, fehér és egzotikus gyümölcsökhöz társuló amilos jegyek határozzák meg őket.
A szájban élénkek és vastagok, kesernyésségük enyhe, se nem érdes, se nem száraz.
A rozék cinsaut, grenache, syrah, carignan, cabernet sauvignon vagy mourvèdre fajtákból készülnek.
Halvány rózsaszínűek, enyhén lazacszínű árnyalattal; kellemesen frissek, és virágokra, egzotikus gyümölcsökre vagy fekete ribiszkére emlékeztető intenzív és összetett aromákkal rendelkeznek.”
2.
Szőlőfajták Módosult a „Vicomté d’Aumelas” oltalom alatt álló földrajzi jelzés termékleírása I. fejezetének 5. pontja.
(1) HL L 9., 2019.1.11., 2. o.